paragraph_text: Sljedeće 1979. Scheckter odlazi u Ferrari, a na njegovo mjesto dolazi James Hunt. Sezona je počela loše, a završila još gore. Hunt je na prvih sedam utrka ciljem prošao samo jednom i to na VN Južne Afrike kada je završio na 8. mjestu. Nakon što je odustao na VN Monaka po šesti put u sedam utrka, Hunt je napustio momčad, a zamijenio ga je Keke Rosberg. Finac je prvu utrku na VN Francuske završio na 9. mjestu, a na sljedećih pet od šest utrka je odustao. Na onoj šestoj na VN Kanade se nije uspio niti kvalificirati za utrku. Tako je momčad sezonu završila bez bodova i na kraju napustila Formulu 1.<ref> The story of Formula 1's first winning Wolf MotorSport, objavljeno 12. prosinca 2015. Pristupljeno 12. srpnja 2019.